მერუ

მერუ — მოქმედი სტრატოვულკანი ტანზანიაში, დიდი რიფტული ხეობის აღმოსავლეთ ნაწილში. აგებულია ანდეზიტური და ტრაქიდოლერიტული ლავებითა და ლეიციტ-ნეფელინიანი ტუფებით. მერუს კალდერის (სიღრმე 1300 მ-მდე) დასავლეთ კედელთან არის მოქმედი კონუსი, რომლის სიმაღლეა 3669 მეტრი. მაქსიმალური სიმაღლე კალდერის დასავლეთ თხემზე 4565 მ. მერუს კალთები 1100 მეტრ სიმაღლემდე შემოსილია ბუჩქოვანი სავანითა და სავანური ტყით, უფრო მაღლა მეორეული ტყე და ტროპიკული კულტურების პლანტაციებია, 1800 მეტრის ზევით — მთის ჰილეა, მაღალმთის მდელო და შიშველი კლდეები. 

 რესურსები ინტერნეტში 
 Mount Meru at Peakware 
 Satellite pictures of Mount Meru 
 trekkingvisions 

კატეგორია:ტანზანიის ვულკანები